Johanneksen kaupunkikunta Viipurin piirin kartalla
Johanneksen lähiökerrostaloja 14.3.2016
**Johannes** eli **Sovetski** (ven. Сове́тский) on kaupunkikunta ja sen keskustaajama (kaupunkityyppinen taajama) Karjalankannaksella Leningradin alueen Viipurin piirissä Venäjällä. Kunta sijaitsee Viipurinlahden itäpuolella heti Viipurin kaupungista etelään.

Viipurin lisäksi kunnan naapureita ovat lännessä Tienhaaran (Seleznjovo) ja Uuraan (Vysotsk), etelässä Koiviston (Primorsk) ja idässä Uudenkirkon (Poljany) ja Kähärin (Gontšarovo) kunnat. Kunnan pinta-ala on 340 neliökilometriä. Kunta on entistä Suomen Johanneksen maalaiskuntaa laajempi ja käsittää myös entisen Viipurin maalaiskunnan eteläiset osat Viipurin eteläpuolella (mm. Nuoraa, Somme, Yläsommee, Porlampi).

Kunnassa oli noin 8 500 asukasta vuonna 2011, näistä yli 6 400 keskustaajama Sovetskissa. Kaupunkityyppisen taajaman voidaan nykyisin todeta olevan lähinnä nukkumalähiö. Keskustaajamassa on hotelli, ruokakauppa sekä muutamia kioskeja ja pikkuliikkeitä. Hotellin yhteydessä on ravintola ja yökerho.

Taajamat
--------

Keskustaajamaa hotelli Lokin ikkunasta.
Sovetskin keskustaajaman (entinen Suomen Johanneksen kunnan kirkonkylä) lisäksi kunnassa on kymmenen maaseututaajamaa:

|  |  |
| --- | --- |
| * Karhula – Djatlovo
* Alakirjola – Landševka
* Somme – Matrosovon asema
* Niemelä – Medjanka
* Kaislahti – Popovon asema
 | * Porlampi – Sveklovitšnoje
* Yläsommee – Sverdlovo
* Nuoraa – Sokolinskoje
* Kaijala – Tokarevo
* Hörkkö – Tšerintšnoje
 |

Talous
------

Tyypillinen keskustanäkymä Johanneksesta 13.7.2015.Sovetskin tärkein työnantaja on puunjalostuslaitos OAO Vyborgskaja tselljuloza, alun perin Hackmanin ennen sotia perustama Johanneksen sellutehdas. Se työllistää 28 prosenttia aktiivisesta työväestöstä, noin 1 200 henkeä. Paperituotannosta yritys on laajentamassa polttoainepellettien tuotantoon, ja tämän yhteydessä Sovetskin satamaa ollaan uudistamassa. Tuotantolaitoksen on tarkoitus olla maailman suurin alallaan.

Itämerta Vaahtolasta eli Johanneksen kirkonkylästä nähtynä 12.3.2016
Maitokarjayritys Matrosovo työllistää noin 190 henkeä. Sillä on 1 600-päinen karja, josta puolet lypsäviä.

Nykyisen venäläisen nimensä Sovetski Johannes sai 1948 vuonna 1944 kaatuneen Neuvostoliiton sankarin, täysorvon Mihail Aleksandrovits Sovetskin mukaan.

Lähteet
-------

1. 1 2 3 4  О Советском (Arkistoitu – Internet Archive) Kunnan viralliset sivut (venäjäksi)
2. ↑  Tatudo: Ensimmäinen "kotiseutumatkani" Johannekseen (Arkistoitu – Internet Archive)
3. ↑  Kielitaidotonna Karjalassa: Johannes (Arkistoitu – Internet Archive)
4. ↑  Советский Михаил Александрович Geroi strany. www.warheroes.ru (venäjäksi)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Johannes (Viipurin piiri)**.
* Kunnan viralliset sivut

Leningradin alueen vaakuna**Viipurin piiri**
Leningradin alueen sijaintiLeningradin alueen sijainti
**Hallinnollinen keskus: Viipuri**  

**Kunnat:**
Antrea (*Kamennogorsk*) |
Enso (*Svetogorsk*) |
Johannes (*Sovetski*) |
Kivennapa (*Pervomaiskoje*) |
Koivisto (*Primorsk*) |
Kyyrölä (*Krasnoselskoje*) |
Kähäri (*Gontšarovo*) |
Makslahti (*Glebytševo*) |
Raivola (*Roštšino*) |
Tienhaara (*Seleznjovo*) |
Uuras (*Vysotsk*) |
Uusikirkko (*Poljany*) |
Viipuri (*Vyborg*)



|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

| * n
* k
* m
Leningradin alueen kaupungit ja taajamat |
| --- |
|  |
| Kaupungit | 
* Antrea
* Boksitogorsk
* Enso
* Hatsina
* Ivangorod
* Jaama
* Kiriši
* Koivisto
* Kommunar
* Korotka
* Koskenala
* Käkisalmi
* Laukaa
* Lotinapelto
* Lomkka
* Lupana
* Olhava
* Pella
* Pikaljovo
* Pähkinälinna
* Seuloskoi
* Sierattala
* Sjasstroi
* Slantsy
* Sosnovyi Bor
* Tihvinä
* Tusina
* Uuras
* Uusi-Laatokka
* Viipuri
* Volossova

 | Leningradin alueen vaakuna |
|  |
| Kaupunkityyppiset taajamat | 
* Budogoštš
* Haisevaisi
* Imeni Morozova
* Imeni Sverdlova
* Jefimovski
* Johannes
* Jääski
* Kaarlahti
* Kuismala
* Lepäsi
* Naasia
* Namkku
* Nikolski
* Orinansavotta
* Paulova
* Priladožski
* Punaporu
* Rahja
* Raivola
* Rjabovo
* Siiverska
* Svirstroi
* Taaitsa
* Toksova
* Tolmatšovo
* Tuprova
* Uljana
* Vaaseni
* Vahriselkä
* Viiritsa
* Vornasuo
* Voznesenje

 |

 |